stanford-oval/wikipedia huggingface dataset:
מיקלוש בארבאס
ביוגרפיה

מיקלוש בארבאס התחנך בבית ספר פרוטסטנטי. הוא צייר מגיל צעיר, ובשנת 1829 היה תלמידו של יוהאן אנדר בווינה. ב-1830 למד ליטוגרפיה מגאבור בארה (1799–1837). בשנים 1834–1835 הוא נסע לאיטליה, שם למד ציור בצבעי מים אצל הסקוטי ויליאם לייטון ליטץ' שהיה מבוגר ממנו בשש שנים; הם התיידדו וסיירו וציירו באזור לאגו מאג'ורה ב-1834, וליטץ' הייתה השפעה רבה על יצירתו העתידית של בארבאס. לבסוף הוא התיישב בפשט ב-1855.
הוא זכה לתמיכה גדולה של המנהיגים הספרותיים והפוליטיים של העידן הרפורמי, ואין ספק שהיה חלוץ האמנות הלאומית ההונגרית. הוא היה מייסד וחבר פעיל בחיי האמנות בהונגריה. ראשיתו של ציור הז'אנר ההונגרי קשור בשמו. "המשפחה הרומנית הולכת ליריד" שלו (1844) נחשב לציור הז'אנר העממי היפה ביותר של זמנו. הוא זכה להצלחה רבה בתערוכת 1844 של האגודה לאמנות וינה, ואחר כך בפשט. הוא בילה את רוב חייו בפשט. במהלך תקופת האבסולוטיזם, הוא נאלץ להתמודד עם בעיות כלכליות, מה שאילץ אותו צייר ולצבוע מזבחות במשך זמן מה. כתוצאה ממאבקו, הוקמה בשנת 1859 אגודת האמנות, אשר היה נשיאה משנת 1862 ועד מותו.
החל משנות העשרים לחייו צייר מספר רב של אנשי האליטה ההונגרית, אוסטרית ורומנית בפורטרטים רשמיים. הנושאים כללו גברים ונשים מהפוליטיקה, מוזיקה וספרות, מנהיגים דתיים, אנשי צבא מהחברה הגבוהה, אך הוא גם צייר סצנות של חיי הכפר ודיוקנאות משפחתיים של איכרים. סגנונו הריאליסטי היה באופנה באמצע המאה ה-19 באירופה, בעשורים שלפני המצאת הצילום והמהפכה האמנותית של האימפרסיוניזם.
הוא הפך לחבר בפרלמנט של הונגריה ב-1867, וייצג את פשט. הוא מת בבודפשט.
הערות שוליים

↑  Constantin von Wurzbach: "Barabás, Nikolaus." In: Biographisches Lexikon des Kaiserthums Oesterreich (Biographical Lexicon of the Empire of Austria). Part 1 Universitäts-Buchdruckerei L. C. Zamarski (formerly J. P. Sollinger), Vienna 1856, p. 147 f.
↑  Edith Hoffmann: Barabás Miklós. Pantheon, Budapest 1923
↑  "Barabás Nikolaus". In: Österreichisches Biographisches Lexikon 1815–1950 (ÖBL). Vol. 1, Austrian Academy of Sciences, Vienna 1957, p. 48 f
| --- | --- |
בקרת זהויות :  PLWABN: 9810658316405606  BnF: cb155888204 (data)  GND: 122416376  ISNI: 0000 0000 7849 6502  LCCN: n84237705  MusicBrainz: ba0985ce-8e1b-48e3-8d3a-c6980fb69eef  NKC: xx0217519  RKD: 4258  SUDOC: 182378101  ULAN: 500018233  VIAF: 52010531   WorldCat (עם VIAF): 52010531
מכרז הכל משלמים

בתורת המשחקים, מכרז הכל משלמים (all-pay auction) הוא סוג של מכירה פומבית. זהו מכרז סגור - הצעות המחיר מוגשות במעטפות סגורות, כלומר אין הקונים יודעים על הצעות המחיר האחד של השני. הזוכה במכירה הוא מגיש הצעת המחיר הגבוהה ביותר. במנגנון זה, כל קונה משלם את הצעת המחיר שהגיש, בין אם זכה בחפץ ובין אם לא. בכך נבדל סוג זה של מכירות פומביות מאלו מסוג מכרז מחיר ראשון, בהן רק הזוכה בחפץ משלם את גובה הצעתו. באופן דומה, מכירות מסוג זה נבדלות ממכירות פומביות מסוג מכרז מחיר שני, שכן בהן יתרה על כך שרק הזוכה בחפץ משלם - הוא משלם את גובה הצעת המחיר השנייה בגובהה.
סוג זה של מכרז מהווה מודל מתאים לתחרויות בהן מתקיים כי גם קונה שאינו זוכה משלם את הצעת המחיר שהגיש. לדוגמה, במירוץ חימוש בין מדינות, המדינה הזוכה במירוץ היא זו שהגיעה לכמות החימוש הגדולה ביותר, ואמנם כל המדינות "משלמות" את גודל השקעתן.
הגדרה פורמלית

תהי  N=\{1,...,n\} קבוצת הקונים במכירה. הקונה ה- i מגיש הצעת מחיר  b_{i} אי-שלילית, במעטפה סגורה. הערך הפרטי של הקונה ה- i לחפץ הנמכר מסומן ב-  v_{i}. 
כל הקונים משלמים את הצעת המחיר שהגישו, ברם, הזוכה במכירה הוא מגיש ההצעה הגבוהה ביותר.
מתקבל כי התשלום לקונה ה- i הוא כדלקמן:
אם קיים  j כך ש-  b_{j}>b_{i}, אזי התשלום הוא  -b_{i}.
אם הקונה ה- i הגיש את הצעת המחיר הגבוהה ביותר יחד עם עוד  m-1 קונים, אזי התשלום הוא  {\frac {v_{i}}{m}}-b_{i}.
אם לכל  j\neq i מתקיים  b_{j}<b_{i}, אזי התשלום הוא  v_{i}-b_{i}.
משפט

תהי  \beta  אסטרטגיית שיווי משקל סימטרי, גזירה, מונוטונית עולה המקיימת   \beta (0)=0 במכרז הכל משלמים. אזי:
באשר:
במקרה זה, הכוונה באסטרטגיה היא לפונקציה מדידה המקבלת ערכים פרטיים ומחזירה הצעות מחיר. בפרט, אם הערך הפרטי הוא  0, הצעת המחיר המתאימה תהיה גם כן  0.
המשתנה המקרי  Y מוגדר להיות המשתנה המקרי המציין את הגבוה ביותר מבין הערכים הפרטיים של הקונים  2,...,n, כלומר,  Y=max\{v_{2},...,v_{n}\}.
F_{Y} היא פונקציית ההתפלגות המצטברת של המשתנה המקרי  Y.
ראו גם

מונחים בתורת המשחקים
מכרז
מכרז סגור מחיר ראשון
מכרז מחיר שני
War of Attrition
לקריאה נוספת

שמואל זמיר, מיכאל משלר ואילון סולן, תורת המשחקים, ירושלים: מאגנס, 2008, מסת"ב 9654932946
הערות שוליים

↑  זהו סוג נוסף של מכירות פומביות, הדומה מאוד למכרז הכל משלמים, אמנם כאן כולם משלמים את הצעת המחיר הנמוכה ביותר. להרחבה, מומלץ לקרוא על הערך בוויקיפדיה האנגלית. קישור נמצא ב"ראו גם".
↑  המשפט לקוח מהספר "תורת המשחקים" מאת שמואל זמיר, מיכאל משלר ואילון סולן. את הוכחת המשפט ניתן למצוא גם כן בספר. העמודים הרלוונטיים הם 469, 477, 479-480.
מיקלוש ברודי

| --- | --- |

 לידה:  30 במרץ 1877 קאריי, האימפריה האוסטרו-הונגרית 
 פטירה:  17 בדצמבר 1949 (בגיל 72) קלוז'-נאפוקה, הרפובליקה העממית הרומנית 
 מקצוע נוסף:  מנצח, מלחין 
 מדינה:  רומניה
 
מיקלוש ברודי (בהונגרית: Bródy Miklós; ברומנית: Miklós (Nicolae) Bródy;‏ 30 במרץ 1877 – 17 בדצמבר 1949) היה מלחין, מנצח, שחמטאי יהודי-הונגרי-רומני.
קריירה שחמטאית

בשנת 1897 חלק ברודי מקום 4–5 בתחרות ברלין (ניצח: איגנץ פון פופיל). באותה שנה חלק מקום 3–4 בתחרות וינה (ניצח: גאורג מרקו). בשנת 1899 הגיע למקום השלישי בתחרות בודפשט (ניצח: גזה מארוצי) ובאותה שנה חלק מקום 2–3 עם קרל שלכטר לאחר גזה מארוצי בתחרות וינה, לזכרו של איגנץ קוליש. בשנת 1900 הגיע למקום ה-13 בתחרות פריז (ניצח: עמנואל לסקר).
בשנת 1902 הגיע ברודי למקום השמיני בתחרות הנובר (ניצח: ולטר ג'ון) בשנת 1906 הגיע למקום השלישי בתחרות גיור, אליפות הונגריה הראשונה (ניצח: זולטן פון באלה). בשנת 1908 חלק מקום 6–7 בתחרות דיסלדורף (ניצח: פרנק מרשל). בשנת 1909 חלק מקום 2–4 אחרי ז'יגמונד ברס בתחרות בודפשט. בשנת 1911 חלק מקום 3–5 בתחרות בודפשט (אליפות הונגריה, ניצחו: זולטן פון באלה וז'יגמונד ברס). בשנת 1913 חלק מקום 6–7 בתחרות בודפשט (ניצח: רודולף שפילמן).
לאחר מלחמת העולם הראשונה הפך ברודי לאזרח רומני כתוצאה מחילופי הגבולות שלאחר המלחמה. ברודי הגיע למקום השישי בתחרות בודפשט בשנת 1921 (ניצחו: סבלי גריגורייביץ' טרטקובר ושוואי). בשנת 1927 הגיע למקום השני באליפות רומניה השנייה (ניצח: אלכסנדרו טירולר).
ברודי ייצג את רומניה בשלוש אולימפיאדות שחמט:
באולימפיאדת השחמט 1926, אולימפיאדת השחמט הלא רשמית השנייה שהתקיימה בבודפשט בין 26 ביוני לבין 15 ביולי 1926. ברודי שיחק בלוח השני בנבחרת שהשיגה מקום שלישי באולימפיאדה וזכה במדליית ארד קבוצתית.
באולימפיאדת השחמט 1928, אולימפיאדת השחמט השנייה שאורגנה על ידי פיד"ה שהתקיימה בהאג בין 21 ביולי לבין 6 באוגוסט 1928. ברודי ניצח בארבעה משחקים, סיים ארבעה בתיקו והפסיד בשמונה.
באולימפיאדת השחמט 1935, אולימפיאדת השחמט השישית שאורגנה על ידי פיד"ה שהתקיימה בוורשה בין 16 באוגוסט לבין 31 באוגוסט 1935. ברודי ניצח בחמישה משחקים, סיים בתיקו שבעה והפסיד בשלושה.
הערות שוליים

↑  2nd Chess Olympiad: The Hague 1928, Romania, באתר OlimpBase
↑  6th Chess Olympiad: Warsaw 1935, Romania, באתר OlimpBase
מומנט התמד פולרי מנורמל

מומנט התמד פולרי מנורמל (באנגלית: Normalized polar moment of inertia) או פקטור מומנט התמד (אנגלית: Moment of inertia factor) הוא גודל פיזיקלי חסר יחידות המתאר את התפלגות המסה בגרמי שמים כמו כוכבי לכת או ירחים. לגודל זה ישנו שימוש רב במדעים פלנטריים והוא מסומן לרוב כ־MoI או כ־NMoI.
הגדרה

נניח גוף פלנטרי בעל מומנט התמד בצירים הראשיים  A<B<C, אז מומנט התמד פולרי מנורמל מוגדר כ:
כאשר M זו מסת הגרם ו־R זה הרדיוס הממוצע של הגרם. עבור גרם כדורי לחלוטין בעל צפיפות אחידה נקבל NMoI=0.4. בגרם שמים שעבר בידול כבידתי, תהליך בו חומר כבד יותר שוקע אל מרכז הגרם וחומרים קלים צפים למעלה מתקבלות שכבות בעלות צפיפות שונה (בדומה לגלעין כדור הארץ). בגרם כזה נקבל NMoI<0.4.
לפקטור מומנט התמד ישנה חשיבות גבוהה מקביעת קיום ליבה בכוכב הלכת, כיוון שככל שיש יותר חומר צפוף במרכז הגרם, כך נקבל NMoI רחוק יותר מ־0.4. מה שחושב במיוחד בגודל זה הוא שהוא אינו מושפע כלל ממסת הגרם, אלא רק מצורתו והרכבו הפנימי.
מדידה

מומנט התמד פולרי מנורמל אינו נמדד ישירות, אלא מוסק על סמך מדידות ערכים של סיבוב עצמי של כוכב לכת, לרבות נטיית ציר הסיבוב ונקיפה וערכים כבידתיים (מקדמים של ספריות הרמוניות הקשורות לשדה כבידה).
חשיבות במודלים פנימיים

למומנט התמד מנורמל ישנה חשיבות גובהה כאילוץ מחייב בבניית מודלים מתמטיים המדמים את המבנה הפנימי של כוכב הלכת או ירח. פרופיל הצפיפות, כלומר צפיפות כפונקציה של רדיוס במודל צריך להיות כזה שמומנט התמד הכללי המחושב יסתדר עם הערך הנמדד במציאות.
קירוב דריוון־רדו

אחד הקירובים השימושיים לקביעתו של מומנט התמד מנורמל הוא משוואת דריוון־רדו (Darwin–Radau equation) הקובעת:
כאשר  \lambda  נקרא "פרמטר ד'אלמבר", f זו פחיסות ו־ \eta  הוא פרמטר רדו הנתון על ידי:
כאשר q הוא פקטור גאודינמי הנתון על ידי:
\omega  היא מהירות זוויתית של סיבוב עצמי ו־ f היא הפחיסות הנתונה על ידי:
כאשר  R_{e} הוא רדיוס בקו המשווה ו־ R_{p} הוא רדיוס בקוטב.
קירוב דריוון־רדו > הקשר ל J_{2}

J_{2} הוא אחד הפרמטרים החושבים לתיאור התפלגות המסה בכוכב לכת, והוא חיוני לתיאור הפחיסות שלו. הוא נתון על ידי:
קיים קשר בין גודל זה לבין מומנט התמד מנורמל:
כאשר m=\omega ^{2}R^{3}/GM נקרא "פרמטר סיבוב קטן".
קירוב דריוון־רדו > גוף ספרי דו־שכבתי

אחד המודלים הפשוטים ביותר לתיאור של כוכב לכת בעל ליבה ומעלה אטמוספירה משמעותית היא בתור גוף ספרי דו־שכבתי, בו השכבה הפנימית, הליבה היא בעלת צפיפות  \rho _{1} ורדיוס  r_{1} וצפיפות השכבה החיצונית, האטמוספירה היא  \rho _{2} ורדיוס האטמוספירה (כלומר כוכב הלכת כולו) הוא  r_{2}. במקרה כזה, מומנט התמד פולרי מנורמל נתון על ידי:
כאשר  {\bar {\rho }} היא הצפיפות הממוצעת.
ערכים במערכת השמש

| 0 | 1 | 2 |
| --- | --- | --- |
| גוף | ערך מספרי | מקור |
| כדור הארץ | 0.3307 |  |
| מאדים | 0.3662 |  |
| מרקורי | 0.346 |  |
| הירח | 0.3929 |  |
| שבתאי | 0.213-0.220 |  |
| צדק | 0.2629-0.2645 |  |
ראו גם

פחיסות
מומנט כבידתי
הערות שוליים

↑  הכוונה היא ל  I_{1},I_{2},I_{3} בטנזור התמד הרשום בצורה של  [\Lambda ]={\begin{bmatrix}I_{1}&0&0\\0&I_{2}&0\\0&0&I_{3}\end{bmatrix}}
↑  de Pater, Imke; Lissauer, Jack J. (2010). Planetary sciences (2nd ed.). New York: Cambridge University Press
↑  Precession, nutation, and space geodetic determination of the Earth's variable gravity field
↑  Zharkov and Trubitsyn, 1978
↑  Shapes and gravitational fields of rotating two-layer Maclaurin ellipsoids: Application to planets and satellites
↑  Contributions to the Earth's obliquity rate, precession, and nutation
↑  Interior Structure and Seasonal Mass Redistribution of Mars from Radio Tracking of Mars Pathfinder
↑  Mercury's moment of inertia from spin and gravity data
↑  Lunar moments, tides, orientation, and coordinate frames
↑  Constraining Saturn's Core Properties by a Measurement of Its Moment of Inertia - Implications to the Cassini Solstice Mission
↑  Jupiter's Moment of Inertia: A Possible Determination by JUNO
מיסלוביצה

מיסלוביצה (בפולנית: Mysłowice, נהגה: [mɨswɔˈvʲit͡sɛ]; בגרמנית: Myslowitz, מיסלוביץ) היא עיר בשלזיה, בדרום פולין. בדרום האזור המטרופוליני של שלזיה עילית, על גדות הפשמשה והבריניצה יובלי הוויסלה.
בעבר השתייכה העיר מבחינה מנהלית לפרובינציית קטוביצה, ומאז הקמת פרובינציית שלזיה (ב-1999) היא משויכת אליה. מיסלוביצה היא אחת הערים המרכיבות את אגד הערים של קטוביצה (אנ') שבו כ-2.7 מיליון תושבים.
בעיר עצמה מתגוררים נכון לסוף יוני 2016 כ-75,000 תושבים.
יהודי מיסלוביצה

בשנת 1887 חיו בעיר 900 יהודים מתוך 14,000 תושבים; על פי מקורות מסוימים, בשנה זו זה היה המספר הגבוה ביותר של יהודים שחיו בעיר בכל שנותיה . בשנת 1895 הוקם בית כנסת חדש בעיר. ב־1 בספטמבר 1939 פלשה גרמניה לפולין. כבר בימיה הראשונים של המלחמה נכבשה מיסלוביצה בידי הצבא הגרמני. בסתיו 1939 הגרמנים שרפו והרסו את בית הכנסת הגדול בעיר. באוגוסט 1942 חלק מיהודי מיסלוביצה נשלחו ברכבת ב"טרנספורט המוות" למחנה המוות בבלז'ץ. האחרים הועברו, באוגוסט 1943, למחנה המוות הנאצי אושוויץ-בירקנאו והומתו שם בתאי הגזים.
לאחר השחרור בחודש מאי 1945 חזרו למיסלוביצה יחידים מתושביה היהודים שניצלו, ונוספו עליהם גם כמה עשרות יהודים, רובם משטחי פולין שסופחו לברית-המועצות. בחודש ספטמבר 1945 חיו במיסלוביצה 82 יהודים. הם נטשו את מיסלוביצה בגלי ההגירה של היהודים מפולין לארצות מערב אירופה, ארצות-הברית ולישראל.
הערות שוליים

↑  Myslowice, The Encyclopedia of Jewish Life Before and During the Holocaust, ed. Sh. Spector, G. Wigoder, vol. 2, New York 2001, p. 864.
| --- | --- |
בקרת זהויות :  NLI: 987007536647505171  GND: 4287941-3  LCCN: n83049148  MusicBrainz: a5ab31b5-2a1d-4ace-8ce6-5c6e8da26662  NKC: ge356532  VIAF: 151305979   WorldCat (עם VIAF): 151305979 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
מיסראתה

| --- | --- |

 מדינה:  לוב לוב
 שטח:  2,770 קמ"ר
 גובה:  10 מטרים
 אוכלוסייה:  ‏
  ‑ בעיר:  550,000 (2012)
 קואורדינטות:  32°22′N 15°05′E﻿ / ﻿32.367°N 15.083°E﻿ / 32.367; 15.083
 אזור זמן:  UTC +1
  מפת מיקום  מפה מפורטת   (למפת לוב מוגדלת) טריפולי בנגאזי אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןמיסראתה(למפת לוב רגילה) טריפולי בנגאזי אל-ביידא רדאמס סבהא תונ. אלג'. ניז'ר צ'אד סו. מ. הים התיכוןמיסראתה  he tabBackground:;tabBorder:#aaa;defaultTab:0;
 
מבט רחב על העיר
מִיסְרָאתָה (בערבית: مصراتة, מִצְרָאתָה, לפעמים בשפות זרות: מִיסוּרַטַה) היא העיר השלישית בגודלה בלוב, במרחק 200 ק"מ מטריפולי, בקצהו המערבי של מפרץ סידרה.
בימי הביניים הייתה מיסראתה מרכז מסחר גדול וחשוב באזור. ב-1912 כבשו אותה האיטלקים, אך פינוה ב-1914. בימי מלחמת העולם הראשונה הייתה העיר מרכז מדיני וצבאי של הטורקים. ב-1920 כבשו אותה האיטלקים בשנית, אך במלחמת העולם השנייה היא נכבשה על ידי הבריטים.
בעיר תעשיית שטיחים, מפעלים לשימורי דגים, ומרכז מסחרי לתמרים ולתאנים. בחופיה שולים ספוגים.
במהלך ההתקוממות בלוב ב-2011, נכבשה העיר בחודש מרץ על ידי המורדים מידי שליט לוב מועמר קדאפי.
יהודים

עד שנת 1949 התקיימה בעיר קהילה של כמה אלפים, אך רובם ככולם עלו לישראל, וחלקם לאיטליה.
בין ראשי הקהילה במהלך המאה ה-20 היה הרב כליפא ג'רמון-חסאן.
תמונות מהעיר

נמל הדייגים קאסר אחמד
הכיכר המרכזית
בית מלון גוז-אלטיק
מיזרקה במיסראתה
נמל התעופה הבינלאומי מיסראתה
מחלה שארית מינימלית

מחלה שארית מינימלית (באנגלית: Minimal residual disease, בקיצור MRD) היא המצב בו מעט תאים סרטניים שורדים את הטיפול האנטי-סרטני ונותרים בגוף החולה. ברוב המקרים, התאים הסרטניים לא יזוהו בשיטות האבחנה שקיימות כיום ולכן החולה יוגדר כנמצא ב"נסיגה" (רמיסיה). הימצאות תאים סרטניים לא מאובחנים אלה, שנקראים גם מיקרו-גרורות, היא הגורם העיקרי להישנות מחלת הסרטן (באנגלית: Relapse).
מחלה שארית מינימלית. מספר קטן של תאים סרטניים יצליח לשרוד את הטיפול האנטי-סרטני, ויישאר כמחלה שארית מינימלית ללא תסמינים. לאחר פרק זמן בלתי מוגדר יצליחו תאים אלה לשגשג ולגרום להישנות המחלה הסרטנית.
אפיון

המונח "מחלה שארית מינימלית" נטבע כדי לתאר מחלה סרטנית מינימלית שאין לה תסמינים או סימנים קליניים ושניתנת לאבחון רק בשיטות רגישות ביותר. הימצאות מחלה שארית מינימלית היא הגורם להישנות המחלה במועד מאוחר יותר, כאשר אותם תאים ששרדו את הטיפול האנטי-סרטני, הקרויים גם תאים מיקרו-גרורתיים, מצליחים לשגשג ולגרום לחזרת המחלה. אבחון הימצאות תאים סרטניים לאחר טיפול אנטי-סרטני הוא חשוב ביותר כיוון שהוא יכול להפריד בין מטופלים אשר סיימו את הטיפול ונמצאים בנסיגה מלאה, ומטופלים אשר סיימו את הטיפול אך זקוקים לטיפולים נוספים כדי למגר את התאים הסרטניים ששרדו ולמנוע את הישנות המחלה. הסיבות שגורמות לתאים בודדים אלה להתחיל לשגשג ולגרום להישנות המחלה אינן ידועות, אך עדויות שמצטברות מצביעות על כך שלסביבה באיבר אליו הגיעו התאים יש חשיבות רבה בתהליך זה.
אבחנה

מספר התאים הסרטניים ששורדים את הטיפול האנטי-סרטני הוא לרוב קטן מאוד ולכן קשה לאבחן את הימצאות התאים הללו בגוף החולה. עם השנים התפתחו שיטות בעלות רגישות גבוהה לזיהוי תאים מיקרו-גרורתיים אלה, המאפשרות לזהות תא סרטני אחד ב-10,000 עד 100,000 תאים. ישנן מספר שיטות אבחנה הנמצאות בשימוש כיום ועושות מאמצים לאבחן הימצאות תאים מיקרו-גרורתיים בגוף החולה.
אבחנה > מיקרוסקופיה

השיטה הוותיקה ביותר לאבחון הימצאות תאים מיקרו-גרורתיים, אך גם השיטה בעלת היעילות הנמוכה ביותר. בשיטה זו נלקחת דגימה מהחולה ונבחנת תחת מיקרוסקופ להימצאות תאים סרטניים באמצעות צביעות היסטולוגיות. היות שמספר התאים המיקרו-גרורתיים השורדים לאחר טיפול אנטי-סרטני נמוך מאוד, שיטה זו איננה יעילה ורגישה מספיק כדי לאתר הימצאות תאים בודדים אלה.
אבחנה > רצפי דנ"א

שיטה רגישה זו מבוססת על איתור רצף דנ"א ספציפי הקיים בתאים הסרטניים באמצעות שיטת "תגובת שרשרת פולמראז" (באנגלית: PCR). הרצפים שנמצאים בשימוש לאיתור תאים הסרטניים מזהים מקטעי דנ"א פגומים המאפיינים את התאים הסרטניים בלבד.
אבחנה > רצפי רנ"א

שיטה רגישה זו מבוססת על איתור רצף רנ"א ספציפי הקיים בתאים הסרטניים באמצעות הפיכת הרנ"א לדנ"א ולאחר מכן שימוש בשיטת "תגובת שרשרת של פולמראז" (באנגלית: PCR). שיטה זו בדרך כלל מבוצעת כאשר אין אפשרות לבצע אבחון מבוסס דנ"א.
אבחנה > הדמיה

שיטות הדמיה מטרתן "לצלם תמונות" של איברים שונים בתוך הגוף. שיטות אלה יעילות רק כאשר גודל הממצאים הוא מעל 1 ס"מ. במקרים כאלה תתאפשר בדיקה באמצעות טומוגרפיית פליטת פוזיטרונים המאתרת אזורים בגוף בהם יש פעילות חילוף חומרים גבוהה, האופיינית לגידולים ולגרורות.
אבחנה > אימונולוגיה

שיטה רגישה זו משתמשת במנגנוני ההגנה הטבעיים של הגוף, ומזהה חלבונים המבוטאים על גבי תאי דם לבנים. חלבונים מסוימים יבוטאו על גבי תאים אלה רק במצבים סרטניים. עיקר השימוש בשיטה זו נעשה בסרטני דם.
חשיבות > צפי להישנות המחלה

במקרים מסוימים, הימצאות מחלה שארית מינימלית בזמן מסוים במהלך טיפול אנטי-סרטני הוא מדד מצוין לחזות את הישנות המחלה (באנגלית: relapse). למשל, במחלות סרטני דם בילדים, נלקחת דגימה ממח העצם 5 שבועות לאחר תחילת הטיפול האנטי-סרטני. אם בדגימה זו יימצאו תאים סרטניים, אשר יצביעו על סיכוי גבוה להישנות של המחלה, המטופל יקבל טיפול אנטי-סרטני נוסף על מנת למגר את התאים הסרטניים ששרדו ולמנוע את הישנות המחלה.
חשיבות > סימנים מוקדמים להישנות המחלה

לאחר תום טיפול אנטי-סרטני, דגימות מחולים לבחינת הימצאות תאים סרטניים יכולות לשמש כסמנים מוקדמים להישנות המחלה. למשל בלויקמיה מיאלואידית כרונית נלקחת דגימת דם מהמטופלים פרק זמן מסוים לאחר שסיימו את הטיפול האנטי-סרטני באופן קבוע ותדיר, במטרה לאתר תאים סרטניים. הימצאות תאים אלה יכולה להופיע חודשים לפני שיופיעו תסמינים ולכן תאפשר לזהות את הישנות המחלה בשלב מוקדם מאוד, ולטפל בה בהקדם.
חשיבות > טיפול מותאם אישית

רוב החולים מקבלים טיפול אנטי-סרטני בהתבסס על פי סוג הגידול הראשוני, גודלו, מיקומו, האם ישנן גרורות ומדדים נוספים. יחד עם זאת, היות שסרטן איננה מחלה אחידה, חולים שונים זקוקים לטיפולים שונים על מנת להבריא לחלוטין. לדוגמה, בחולים מסוימים 5 שבועות של טיפול כימותרפי יעלים לחלוטין את המחלה ובחולים אחרים תישאר מחלה מפושטת לאחר טיפול זה. 
ללא אבחון של מחלה שארית מינימלית, רופאים נאלצים לתת לחולים טיפול זהה בידיעה שעבור חולים מסוימים טיפול זה יהיה מעבר למה שהם קוקים לו ועבור חולים אחרים טיפול זה לא יהיה מספיק. היכולת לאבחן מחלה שארית מינימלית יכולה לעזור לרופאים לקבל החלטות לגבי אופי הטיפול האנטי-סרטני לו זקוק החולה.
טיפול

לרוב, הגישה היא להביא את המטופל למצב של נסיגה של הסרטן, כלומר למצב בו אין תסמינים של המחלה, ואז לנסות למגר את התאים הסרטניים ששרדו. לעיתים קרובות השיטות בהן מנסים למגר את התאים הסרטניים ששרדו תהיינה שונות בהן השתמשו בתחילת הטיפול האנטי-סרטני. טיפולים המתמקדים בתאים הסרטניים ששרדו את הטיפול האנטי-סרטני הראשוני יכולים להיות מהבאים:
חזרה על הטיפול הראשוני שניתן בעוצמה חזקה יותר
טיפול עם נוגדנים חד-שבטיים כנגד התאים הסרטניים
הפעלת מערכת החיסון של הגוף שתתקוף את התאים הסרטניים
השתלת מח עצם (בסרטנים מסוימים)
ועוד.
סיכויי הישרדות

מחלה שארית מינימלית היא הגורם העיקרי להישנות מחלת הסרטן - התאים הסרטניים ששרדו את הטיפול האנטי-סרטני הראשוני הם אלה שיגרמו לחזרת המחלה. כאשר ישנה הישנות של מחלת הסרטן, סיכויי ההישרדות אינם גבוהים, כיוון שלרוב מדובר במופע אלים יותר של המחלה מאשר המופע הראשוני. יחד עם זאת, אם המחלה השארית המינימלית מאובחנת בשלב מוקדם באמצעות שיטות האבחנה הרגישות הזמינות כיום, סיכויי ההישרדות יהיו גבוהים יותר. כלומר לאבחון המוקדם של המחלה השארית המינימלית תהיה השפעה על סיכויי השרידות של החולה.
חילוקי דעות > מועד הבדיקה

ישנם חילוקי דעות רבים לגבי המועד בו יש לבחון הימצאות מחלה שארית מינימלית. ישנם כאלה הגורפים כי יש לבחון הימצאות תאים הסרטניים ששורדים את הטיפול האנטי-סרטני מיד לאחר תום הטיפול, יש כאלה הגורפים כי יש לבחון הימצאות תאים אלה מספר חודשים לאחר הטיפול, ויש כאלה הגורפים כי יש לעשות זאת במהלך הטיפול. בסרטנים מסוימים, כגון סרטני דם, מתהווה קונצנזוס בנוגע למועד בחינת הימצאות מחלה שארית מינימלית.
חילוקי דעות > סוג הבדיקה

חילוקי דעות רבים קיימים לגבי סוג הבדיקה שיש לבצע לאבחון מחלה שארית מינימלית. ישנן שיטות רגישות, כגון אלה המחפשות אחר רצפי דנ"א ורנ"א הייחודים לתאים הסרטניים, וישנן כאלה הדורשות התבוננות במיקרוסקופ לשם איתור הימצאות תאים סרטניים. היעילות והרגישות שונות משיטה לשיטה, וכל רופא מחליט אם ואיך לבצע את הבדיקה במטופליו.
חילוקי דעות > משמעות

ישנם חילוקי דעות לגבי משמעות הימצאות מחלה שארית מינימלית. ישנם כאלה הגורפים כי לא כל מחלה שארית מינימלית תגרום להישנות המחלה, וכי היכולת שלה לגרום לכך תלויה בגורמים רבים. המצדדים בגישה זו טוענים כי ייתכן מצב בו הימצאות תאים סרטניים בודדים לאחר טיפול אנטי-סרטני תהיה בטוחה לחולה וכי אין לטפל במצב זה. יחד עם זאת, רוב הקהילה המדעית מאמינה כי נוכחות תאים סרטניים מהווה גורם סיכון משמעותי וכי יש לטפל בהימצאות תאים אלה.
חילוקי דעות > צורך

ישנם סוגי סרטן מסוימים בהם קשה מאוד לטפל, ולכן ישנם חילוקי דעות לגבי הצורך בכלל לאתר מחלה שארית מינימלית בסרטניים אלה. ייתכן שהחולים לא יגיבו היטב לטיפול שניתן להם ולכן תאים סרטניים מסוימים ישרדו, אבל היות שאין טיפול אנטי-סרטני אחר להציע להם, אין סיבה ממשית לאבחן הימצאות התאים בחולים אלה.
ראו גם

סרטן (מחלה)
גידול ממאיר
גרורה
הערות שוליים

↑  Arvelo, F (2013). "Micrometastases: Strategies for detection". Investigacion clinica. 54 (2): 206–25. PMID 23947009.
↑  Hensel, JA; Flaig, TW; Theodorescu, D (2013). "Clinical opportunities and challenges in targeting tumour dormancy". Nature reviews. Clinical oncology. 10 (1): 41–51. doi:10.1038/nrclinonc.2012.207. PMID 23183631.
↑  Yu, Y; Zhu, Z (2013). "Cell dormancy and tumor refractory". Anti-cancer agents in medicinal chemistry. 13 (2): 199–202. PMID 22934702.
↑  Maman, Shelly; Witz, Isaac P. (2013). The Tumor Immunoenvironment. p. 15. doi:10.1007/978-94-007-6217-6_2. ISBN 978-94-007-6216-9.
↑  Klein-Goldberg, A; Maman, S; Witz, IP (2013). "The role played by the microenvironment in site-specific metastasis". Cancer letters. doi:10.1016/j.canlet.2013.08.029. PMID 23988268.
↑  Maman, S; Edry-Botzer, L; Sagi-Assif, O; Meshel, T; Yuan, W; Lu, W; Witz, IP (2013). "The metastatic microenvironment: Lung-derived factors control the viability of neuroblastoma lung metastasis". International journal of cancer. Journal international du cancer. 133 (10): 2296–306. doi:10.1002/ijc.28255. PMID 23649556.
↑  Iinuma, H; Watanabe, T (2012). "Development of minimal residual cancer cell research". Nihon Geka Gakkai zasshi. 113 (2): 177–84. PMID 22582577.
↑  Schrappe, M (2012). "Minimal residual disease: Optimal methods, timing, and clinical relevance for an individual patient". Hematology / the Education Program of the American Society of Hematology. American Society of Hematology. Education Program. 2012: 137–42. doi:10.1182/asheducation-2012.1.137. PMID 23233572.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מחלה שארית מינימלית של סרטן השד בכבד. התבוננות במיקרוסקופ על תא סרטני בודד (צבוע בחום) של סרטן השד ברקמת הכבד
מיסת פרפרזה

כתב-יד המציג את הקיריה בפתיחת "המיסה לבתולה המבורכת", יצירה מאוחרת של ז'וסקן דה פרה, ומיסת פרפרזה. כל אחד מן הקולות שר גרסה של הקנטוס פלאנוס המקורי, לאחר עיבוד או "פרפרזה"
מיסת פרפרזה היא יצירה מוזיקלית הכתובה למיסה היום-יומית (Ordinary of the Mass) ומשתמשת לבסיסה בגרסה משוכללת של קנטוס פירמוס, הנבחרת על פי רוב מתוך קנטוס פלאנוס או מקור אחר של מוזיקת קודש. היה זה אמצעי שכיח לחיבור מיסה משלהי המאה ה-15 עד סוף המאה ה-16, במשך תקופת הרנסאנס בתולדות המוזיקה, ובתדירות הרבה ביותר שימשה מלחינים באותם חלקים של אירופה המערבית, שנשארו בשלטונה הישיר של הכנסייה הקתולית. היא נבדלת מן הטכניקות האחרות של חיבור מיסות, הכוללות מיסה מחזורית, פארודי, קאנון, סוגטו קאוואטו, הלחנה חופשית ותשלובת של טכניקות אלה.